title: Regulamentul de punere în aplicare (UE) 2021/898 al Comisiei din 28 mai 2021 de înregistrare a unei denumiri în Registrul denumirilor de origine protejate și al indicațiilor geografice protejate [„Salată cu icre de știucă de Tulcea” (IGP)]

text:
                  4.6.2021

                  RO

                  Jurnalul Oficial al Uniunii Europene

                  L 197/67

         REGULAMENTUL DE PUNERE ÎN APLICARE (UE) 2021/898 AL COMISIEI
         din 28 mai 2021
         de înregistrare a unei denumiri în Registrul denumirilor de origine protejate și al indicațiilor geografice protejate [„Salată cu icre de știucă de Tulcea” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Salată cu icre de știucă de Tulcea”, depusă de România, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Salată cu icre de știucă de Tulcea” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Salată cu icre de știucă de Tulcea” (IGP).
            Denumirea menționată în primul paragraf se referă la un produs din clasa 1.7 Pești, moluște, crustacee proaspete și produse derivate din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 mai 2021.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 39, 4.2.2021, p. 26.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2021/900 al Comisiei din 3 iunie 2021 de autorizare a unei modificări a condițiilor de utilizare a alimentului nou „galacto-oligozaharidă” în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

text:
                  4.6.2021

                  RO

                  Jurnalul Oficial al Uniunii Europene

                  L 197/71

         REGULAMENTUL DE PUNERE ÎN APLICARE (UE) 2021/900 AL COMISIEI
         din 3 iunie 2021
         de autorizare a unei modificări a condițiilor de utilizare a alimentului nou „galacto-oligozaharidă” în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2) prin care a fost stabilită o listă a Uniunii conținând alimentele noi autorizate.

                     (3)

                     La 20 ianuarie 2014, societatea Yakult Pharmaceutical Industry Co., Ltd. a informat Comisia, în temeiul articolului 5 din Regulamentul (CE) nr. 258/97 al Parlamentului European și al Consiliului (3), cu privire la intenția sa de a introduce pe piață „galacto-oligozaharida” ca aliment nou care urmează să fie utilizat într-o serie de alimente, inclusiv formulele de început și formulele de continuare, astfel cum sunt definite în Regulamentul (UE) nr. 609/2013 al Parlamentului European și al Consiliului (4). Prin urmare, galacto-oligozaharida a fost inclusă pe lista cu alimente noi a Uniunii.

                     (4)

                     La data de 3 martie 2020, societatea Yakult Pharmaceutical Industry Co., Ltd. (denumită în continuare „solicitantul”) a înaintat Comisiei o cerere în conformitate cu articolul 10 alineatul (1) din Regulamentul (UE) 2015/2283 pentru a modifica condițiile de utilizare a alimentului nou „galacto-oligozaharidă”. Solicitantul a solicitat creșterea nivelului maxim de utilizare a alimentului nou galacto-oligozaharidă în suplimentele alimentare de la 0,333 kg GOS/kg supliment alimentar (33,3 %) la 0,450 kg GOS/kg supliment alimentar (45,0 %) pentru populația generală. Pe parcursul procesului de depunere a cererii, solicitantul a fost de acord să excludă sugarii și copiii de vârstă mică din cerere.

                     (5)

                     În conformitate cu articolul 10 alineatul (3) din Regulamentul (UE) 2015/2283, la 18 iunie 2020, Comisia a consultat Autoritatea Europeană pentru Siguranța Alimentară („autoritatea”), solicitându-i să furnizeze un aviz științific ca urmare a evaluării galacto-oligozaharidei ca aliment nou.

                     (6)

                     La 17 decembrie 2020, autoritatea a adoptat avizele sale științifice privind „Siguranța unei modificări a condițiilor de utilizare a galacto-oligozaharidelor ca ingredient alimentar nou în suplimentele alimentare în conformitate cu Regulamentul (UE) 2015/2283” (5). Respectivul aviz respectă cerințele de la articolul 11 din Regulamentul (UE) 2015/2283.

                     (7)

                     În avizul său, autoritatea a concluzionat că majorarea propusă a nivelului maxim de utilizare a galacto-oligozaharidei ca aliment nou în suplimentele alimentare este sigură în contextul modificărilor propuse ale condițiilor de utilizare.

                     (8)

                     Avizul autorității oferă suficiente motive pentru a se stabili că galacto-oligozaharida în condițiile de utilizare propuse pentru populația generală, cu excepția sugarilor și a copiilor de vârstă mică, respectă articolul 12 alineatul (1) din Regulamentul (UE) 2015/2283.

                     (9)

                     Prin urmare, anexa la Regulamentul de punere în aplicare (UE) 2017/2470 trebuie modificată în consecință.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Rubrica din lista cu alimente noi autorizate a Uniunii, astfel cum este prevăzută la articolul 6 din Regulamentul (UE) 2015/2283 și inclusă în anexa la Regulamentul de punere în aplicare (UE) 2017/2470, referitoare la galacto-oligozaharidă ca aliment nou, se modifică în conformitate cu anexa la prezentul regulament.

               (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2021.

                  Pentru Comisie

                  Președintele

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (4)  Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei (JO L 181, 29.6.2013, p. 35).

            (5)  EFSA Journal 2021;19(1):6384.

            ANEXĂ
            În tabelul 1 (Alimente noi autorizate) din anexa la Regulamentul de punere în aplicare (UE) 2017/2470, rubrica referitoare la alimentul nou „galacto-oligozaharidă” se înlocuiește cu următorul text:

                              Aliment nou autorizat

                              Condițiile în care poate fi utilizat alimentul nou

                              Cerințe specifice suplimentare privind etichetarea

                              Alte cerințe

                           „Galacto-oligozaharidă

                                 Categorie specifică de alimente

                                 Niveluri maxime (exprimate ca raport galacto-oligozaharide/kg de produs alimentar finit)

                           Suplimente alimentare, astfel cum sunt definite în Directiva 2002/46/CE

                           0,333

                           Suplimente alimentare, astfel cum sunt definite în Directiva 2002/46/CE, cu excepția sugarilor și copiilor de vârstă mică

                           0,450 (corespunzând la 5,4 g galacto-oligozaharidă/porție; maximum 3 porții/zi, până la maximum 16,2 g/zi)

                           Lapte

                           0,020

                           Băuturi pe bază de lapte

                           0,030

                           Înlocuitor al unei mese pentru controlul greutății (sub formă de băuturi)

                           0,020

                           Produse analoge lactatelor

                           0,020

                           Iaurt

                           0,033

                           Deserturi pe bază de produse lactate

                           0,043

                           Deserturi pe bază de produse lactate congelate

                           0,043

                           Băuturi din fructe și băuturi energizante

                           0,021

                           Băuturi înlocuitoare de hrană pentru sugari

                           0,012

                           Suc pentru bebeluși

                           0,025

                           Băuturi pe bază de iaurt pentru bebeluși

                           0,024

                           Desert pentru bebeluși

                           0,027

                           Gustare pentru bebeluși

                           0,143

                           Cereale pentru bebeluși

                           0,027

                           Băuturi destinate compensării consumului energetic din cursul efortului muscular intens, în special la sportivi

                           0,013

                           Suc

                           0,021

                           Umpluturi pentru plăcinte din fructe

                           0,059

                           Preparate din fructe

                           0,125

                           Bare

                           0,125

                           Cereale

                           0,125

                           Formule de început și formule de continuare, astfel cum sunt definite în Regulamentul (UE) nr. 609/2013

                           0,008”


title: Regulamentul de punere în aplicare (UE) 2021/901 al Comisiei din 3 iunie 2021 de rectificare a versiunii în limba suedeză a Regulamentului de punere în aplicare (UE) 2019/2072 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor

text:
                  4.6.2021

                  RO

                  Jurnalul Oficial al Uniunii Europene

                  L 197/75

         REGULAMENTUL DE PUNERE ÎN APLICARE (UE) 2021/901 AL COMISIEI
         din 3 iunie 2021
         de rectificare a versiunii în limba suedeză a Regulamentului de punere în aplicare (UE) 2019/2072 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (1), în special articolul 41 alineatul (2) și articolul 72 alineatul (1),
         întrucât:

                     (1)

                     Versiunea în limba suedeză a Regulamentului de punere în aplicare (UE) 2019/2072 al Comisiei (2) conține erori la punctele 65 și 68 din anexa VII în ceea ce privește condițiile care trebuie îndeplinite pentru introducerea anumitor plante sau produse vegetale în Uniune, precum și la punctul 12 din partea A a anexei XI în ceea ce privește indicarea unei instalații.

                     (2)

                     Prin urmare, versiunea în limba suedeză a Regulamentului de punere în aplicare (UE) 2019/2072 trebuie rectificată în consecință. Celelalte versiuni lingvistice nu sunt afectate.

                     (3)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (nu privește versiunea în limba română)

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2021.

                  Pentru Comisie

                  Președintele

               Ursula VON DER LEYEN

            (1)  JO L 317, 23.11.2016, p. 4.

            (2)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).